મહારાષ્ટ્રનો સતારા જિલ્લો દુષ્કાળ અને પાણીની સમસ્યા માટે સમગ્ર દેશમાં પંકાયેલો છે. આ જિલ્લામાં માણ તાલુકો આવેલો છે. માણ તાલુકાની નિરક્ષર અને ગરીબ મહિલાઓએ માત્ર માણ તાલુકા જ નહીં પણ સમગ્ર જિલ્લાને ગર્વ અપાવે એવું કામ કરી બતાવ્યું છે. માણ તાલુકાની મહિલાઓ પાસે આજે તેમની પોતાની બેન્ક છે. ૮૦ હજાર મહિલાઓ આ બેન્કની સભ્ય છે અને આજની તારીખે બેન્ક પાસે ૮૮ કરોડ રૂપિયા જમા છે. માણ તાલુકાના મ્હસવડ ગામની મૂળ બેન્ક અને સાત બ્રાન્ચ એમ કુલ મળીને આઠ શાખાઓએ સતારા જિલ્લાની મહિલાઓની જિંદગી બદલી નાખી છે.